钦定古今图书集成/理学汇编/学行典/第184卷 > 乞伏保
## 钦定古今图书集成/理学汇编/学行典/第184卷 > 乞伏保

按《魏书孝感传》：“乞伏保，高车部人也。父居，显祖时为
散骑常侍，领牧曹尚书，赐爵宁国侯，以忠谨慎密，常
在左右。出内诏命赐宫人河南宗氏，亡后，赐以宫人
申氏，宋太子左率申坦兄女也。岁馀居卒。申抚养伏
保，性严肃，捶骂切至，而伏保奉事孝谨，初无恨色。袭
父侯爵，例降为伯，稍迁左中郎将。每请禄赐，在外公”
私尺丈所用，无不白知。出为无善镇将。申年馀八十伏保手制马舆，亲自扶接，申欣然随之。申亡，伏保解
官，奉丧还洛。复为长兼南中郎将，卒。